
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

297. Τροποποίηση ορισμένων διατάξεων, μεταγλώττιση και κωδι¬ 

κοποίηση σε ενιαίο κείμενο των διατάξεων του καταστατικού 
του Ταμείου Πρόνοιας Δικηγόρων Κέρκυρας. 1 

298. Τροποποίηση του άρθρου 6 του Π. Δ/τος 693/79, όπως τρο¬ 
ποποιήθηκε και ισχύει με το Π.Δ/γμα 45/85 «περί λειτουρ¬ 
γίας του Ταμείου Επικουρικής Ασφάλισης Εκπαιδευτικών 


Ιδιωτικής Γενικής Εκπαίδευσης» .. 2 

299. Συμπλήρωση του αρ. 38 του Β.Δ. 207/65 «περί συστάσεως 
Ταμείου Ασφαλίσεως προσωπικού ΕΤΒΑ» (ΦΕΚ 52 τ.Α'), 
όπως το άρθρο αυτό προστέθηκε με το άρθρο 4 του Π.Δ. 
792/76 (ΦΕΚ 284 τ.Α') . 3 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Έγκριση σύναψης μακροπρόθεσμου δανείου της ΔΕΗ, σε συνάλ¬ 
λαγμα ύψους μέχρι του ποσού των 118 $ 150 εκ. με κοινο¬ 
πραξία αλλοδαπών Τραπεζών, για την κάλυψη μέρους του 
επενδυτικού της προγράμματος έτους 1989. 4 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Διεθνούς Σύμβασης για 
το εναρμονισμένο σύστημα περιγραφής καί κωδικοποίησης 
των εμπορευμάτων» Βρυξέλλες, 14.6.1983. . 5 

Τροποποίηση ορισμένων διατάξεων, μεταγλώττιση και κωδικοποίηση 

σε ενιαίο κείμενο των διατάξεων του καταστατικού του Ταμείου 

Προνοίας Δικηγόρων Κέρκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/36 
(ΦΕΚ 390 τ.Α'). 

2. Τις διατάξεις της παρ. 1 του άρθρου 1 του Ν. 753/48 (ΦΕΚ 203 
τ.Α'). 

3. Τις διατάξεις των άρθρων 23 παρ. 1,24 παρ. 1 στοιχ. γ’, 26 παρ. 
1 και 27 παρ. 1 στοιχ. δ’ του Ν. 1558/85 (ΦΕΚ 137 τ.Α'). 

4. Τις διατάξεις του άρθρου 14 του Π.Δ/τος 10.5/88 (ΦΕΚ 46, 
τ.Α’). 

5. Τις διατάξεις του άρθρου 7 του Ν. 1275/1982 (ΦΕΚ 100 τ.Α’) 
όπως συμπληρώθηκαν με τις διατάξεις του άρθρου 43 του Ν. 1469/ 
1984 (ΦΕΚ 111 τ.Α'). 

6. Την 904/30.11.88 κοινή απόφαση του Πρωθυπουργού και του 

Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863 

τ.Β). . . 


7. Την γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 35η/25.1.89 συνεδρίασή του της Κ.Ε. περιόδου: 

8. Την 239/1989 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων αποφασίζουμε: 

Άρθρο μόνο 

Κυρώνονται οι από 21.11.1986 και 30.6.1987 αποφάσεις της Γε¬ 
νικής Συνέλευσης των μελών του Δικηγορικού Συλλόγου Κέρκυρας για 
την τροποποίηση ορισμένων διατάξεων, μεταγλώττιση και κωδικοποί¬ 
ηση σε ενιαίο κείμενο των διατάξεων του καταστατικού του Ταμείου 
Προνοίας Δικηγόρων Κέρκυρας που κυρώθηκε με το από 19.11.1945 
Β.Δ/γμα (ΦΕΚ 305 τ.Α') και τροποποιήθηκε μεταγενέστερα με τα από 
13.5.1953 (ΦΕΚ 135 τ.Α'), 1.8.1956 (ΦΕΚ 183 τ.Α') 25.10.1958 
(ΦΕΚ 205 τ.Α'), 1/7.12.1959 (ΦΕΚ 1 τ.Α'), 114/15.2.1963 (ΦΕΚ 
22 τ.Α'), 592/18.9.197 (ΦΕΚ 168 τ.Α>Β.Δ/τα και με το Π.Α/γμα 
388/11.4.1981 (ΦΕΚ 105 τ.Α') οι οποίες έχουν ως εξής: 

ΚΑΤΑΣΤΑΤΙΚΟ* - 

ΤΑΜΕΙΟΥ ΠΡΟΝΟΙΑΣ ΔΙΚΗΓΟΡΩΝ ΚΕΡΚΥΡΑΣ 

ΚΕΦΑΛΑΙΟ Ά . 

ΙΔΡΥΣΗ 
Άρθρο 1 

Ιδρύεται στο Δικηγορικό Σύλλογο Κέρκυρας και σύμφωνα με τις δια¬ 
τάξεις των Α.Ν. 87/1936 και 2737/1940 Ειδικό Ταμείο με την επω¬ 
νυμία «ΤΑΜΕΙΟ ΠΡΟΝΟΙΑΣ ΔΙΚΗΓΟΡΩΝ ΚΕΡΚΥΡΑΣ» με έδρα 
την πόλη της Κέρκυρας. 

ΣΚΟΠΟΣ 
Άρθρο 2 

Σκοπός του Ταμείου είναι: 

α) Η παροχή εφάπαξ βοηθήματος στους δικηγόρους - μέλη του Τα¬ 
μείου που αποχωρούν από τη δικηγορία μετά τη συμπλήρωση 20ετούς 
δικηγορικής υπηρεσίας, όπως ειδικότερα προσδιορίζεται παρακάτω. 

β) Η παροχή εφάπαξ βοηθήματος σε περίπτωση θανάτου, σε ορισμέ¬ 
νους συγγενείς του αποβιώσαντος μέλους. 

- γ) Η παροχή εφάπαξ βοηθήματος στο μέτοχό του Ταμείου που καθί¬ 
σταται ανίκανος προς άσκηση του Δικηγορικού Λειτουργήματος. 

δ) Η παροχή προσωρινών βοηθημάτων σε μέλη τα οποία έχουν με¬ 
γάλη ανάγκη για οικονομική ενίσχυση λόγω προσωπικής ή οικογενεια¬ 
κής ασθένειας ή ατυχήματος. 

ΜΕΛΗ 
Άρθρο 3 

Μέλη του Ταμείου είναι υποχρεωτικά όλοι οι Δικηγόροι που έχουν 
διορισθεί και εγγραφεί νόμιμα στο μητρώο του Δικηγορικού Συλλόγου 
Κέρκυρας και όσοι θα γραφούν στο μέλλον, οι οποίοι διατηρούν το δικη¬ 
γορικό τους γραφείο στην περιφέρεια του Πρωτοδικείου Κέρκυρας και 

ασκούν τη δικηγορία στην περιφέρεια αυτή, εκπληροΰν δε, τις προϋπο¬ 
θέσεις που αναφέρονται παρακάτω. 

ΚΕΦΑΛΑΙΟ Β' 

ΠΟΡΟΙ 
Άρθρο 4 

Πόροι του Ταμείου είναι οι εξής: 

1. Εισφορές: 

α) δρχ. δύο χιλιάδες (2.000) που καταβάλλονται από κάθε ασκού¬ 
μενο Δικηγόρο πριν εγγραφεί στο οικείο βιβλίο του Δικηγορικού Συλλό¬ 
γου. 

β) Δρχ. πέντε χιλιάδες (5.000) που καταβάλλονται από κάθε Δικη¬ 
γόρο που διορίζεται για πρώτη φορά στο Πρωτοδικείο Κέρκυρας ως εγ¬ 
γραφή στο Ταμείο Προνοίας. 

γ) Δρχ. διακόσιες χιλιάδες (200.000), που καταβάλλονται από κάθε 
μετατιθέμενο ή αναδιοριζόμενο στο Πρωτοδικείο Κέρκυρας δικη¬ 
γόρο. 

Εξαιρούνται όσοι αναδιορίζονται μετά την άρση των λόγων ανικανό¬ 
τητας. 

δ) Δρχ. πέντε χιλιάδες (5.000) για την αναγνώριση γάμου του μετό¬ 
χου και 

ε) Δρχ. δύο χιλιάδες (2.000) για την αναγνώριση κάθε τέκνου του 
μετόχου. 

2. Τα κληροδοτήματα προς το Ταμείο, οι δωρεές, οι τόκοι, τα πρό¬ 
στιμα που επιβάλλονται από το Πειθαρχικό Συμβούλιο του Δικηγορικού 
Συλλόγου Κέρκυρας ή και το Ανώτατο Πειθαρχικό, ως και ότι άλλο 
προβλέπει το παρόν Καταστατικό. 

3. Τα ειδικά τέλη που καταβάλλονται υποχρεωτικά από τους Δικη¬ 
γόρους που νομιμοποιούνται στην παράσταση και εκπροσώπιση διαδί- 
κων στην περιφέρεια του Πρωτοδικείου Κέρκυρας και με τα οποία δεν 
επιτρέπεται να επιβαρύνονται οι διάδικοι ιδιώτες (Α.Ν. 87/1936). 

Τα τέλη αυτά, είναι τα εξής: 

Α. ΔΙΑΔΙΚΑΣΙΕΣ ΣΤΑ ΔΙΟΙΚΗΤΙΚΑ ΔΙΚΑΣΤΗΡΙΑ ΚΑΙ ΣΤΙΣ 
ΕΠΙΤΡΟΠΕΣ ΕΚΤΕΛΕΣΕΩΝ ΚΑΙ ΠΡΟΣΦΥΓΩΝ. 

1. Σε κάθε ένσταση, δήλωση, προσφυγή, αντίρρηση και οποιαδήποτε 
αίτηση σύμφωνα με τους φορολογικούς, τελωνειακούς και γενικά διοι¬ 
κητικούς νόμους προς οποιαδήποτε Δικαστική ή Διοικητική ή Δημοτική 
ή Κοινοτική Αρχή ή στο Μονομελές ή Τριμελές Διοικητικό Πρωτοδι¬ 
κείο, σε Διοικητική ή Δημοτική ή Κοινοτική Αρχή ή στο Μονομελές ή 
Τριμελές Διοικητικό Πρωτοδικείο, σε Διοικητική ή Δημοτική ή Κοινο¬ 
τική επιτροπή ή Ασφαλιστικό Οργανισμό γενικά καθώς και στα Πρωτο¬ 
βάθμια Διοικητικά Δικαστήρια, σε κάθε παράσταση σε βεβαιωτικές φο¬ 
ρολογικές Αρχές, Οικονομικές Εφορίες προς συμβιβασμό του φορολο- 
γουμένου, σε κάθε παράσταση στο Μονομελές ή Τριμελές Διοικητικό 
Πρωτοδικείο που δικάζει σε πρώτο ή δεύτερο βαθμό, σε κάθε παρά¬ 
σταση σε Πρωτοβάθμιες Επιτροπές Διοικητικών και γενικά Ασφαλιστι¬ 
κών Οργανισμών ή των Πρωτοβαθμίων Διαιτητικών Δικαστηρίων, 
δρχ. 100. 

2. Στην έφεση που κατατίθεται κατά των αποφάσεων των Πρωτο¬ 
βάθμιων Διοικητικών Διαιτητικών Δικαστηρίων ή των Πρωτοβάθμιων 
κάθε φύσης Διοικητικών Επιτροπών, που αναφέρονται στην προηγού¬ 
μενη παράγραφο, σε κάθε αίτηση και σε κάθε παράσταση σε Δευτερο¬ 
βάθμιες Επιτροπές Αναθεώρησης και στους Ασφαλιστικούς Οργανι¬ 
σμούς ως και σε κάθε παράσταση στο Τριμελές ή Πενταμελές Διοικη¬ 
τικό (Φορολογικό) Εφετείο, δρχ. 150. 

3. Σε κάθε αίτηση αναίρεσης ή αίτηση ακύρωσης κατά αποφάσεων 
των Διοικητικών Εφετείων των Δευτεροβαθμίων Διοικητικών Διαιτητι¬ 
κών Δικαστηρίων και κάθε Διοικητικών Δικαστηρίων ή Διοικητικών 
Επιτροπών των διαφόρων Οργανισμών, δρχ. 200. 

4. Στο πρωτότυπο κάθε αίτησης ή προσφυγής ή παρέμβασης ή τριτα¬ 
νακοπής και σε κάθε άλλη αίτηση που δεν κατονομάζεται με ειδική ανα¬ 
φορά στο παρόν και απευθύνεται στο Συμβούλιο της Επικράτειας ή στον 
Πρόεδρο αυτού, δρχ. 200. 

5. Σε αιτήσεις που απευθύνονται στους Γραμματείς των Διοικητικών 
Δικαστηρίων, των Πρωτοβάθμιων Διαιτητικών Δικαστηρίων, των κάθε 
φύσης Πρωτοβάθμιων Διοικητικών Επιτροπών των διαφόρων Οργανι¬ 
σμών δρχ. 100, προς του Γραμματείς των Διαιτητικών Εφετείων των 
Δευτεροβαθμίων Διοικητικών Διαιτητικών Δικαστηρίων και κάθε Δευ¬ 
τεροβάθμιας επιτροπής των διαφόρων Οργανιμών δρχ. 200. 

Β. ΔΙΑΔΙΚΑΣΙΑ ΠΟΛΙΤΙΚΩΝ ΔΙΚΑΣΤΗΡΙΩΝ 

Α) Διαδικασία στο Ειρηνοδικείο. 

1. Στο πρωτότυπο κάθε αγωγής, αίτησης, κλήσης, ανακοίνωσης με 
προσεπίκληση, παρέμβασης, ανακοπής κ.λπ. που απευθύνεται στο Ει¬ 


ρηνοδικείο ή στον Ειρηνοδίκη, σε κάθε παράσταση δικηγόρου με οποιαν- 
δήποτε ιδιότητα προς συζήτηση υπόθεσης ή προς αναβολή αυτής ή 
οποιασδήποτε διαδικασίας κατά τη δόση όρκου στο Ειρηνοδικείο ή στον 
Ειρηνοδίκη ή στον Γραμματέα του Ειρηνοδικείου και σε κάθε αγωγή ή 
κλήση που γράφεται για πρώτη φορά στο πινάκιο ή επανεγγράφεται στο 
πινάκιο μετά από αναβολή δρχ. 100. 

2. Στο πρωτότυπο έφεσης κατά κάθε απόφασης Ειρηνοδικείου, δρχ. 

100 . 

3. Για την έκδοση απογράφου εκτελεστής απόφασης Ειρηνοδικείου ή 
Ειρηνοδίκου δρχ. 100. 

4. Σε κάθε αίτηση αναίρεσης ή αναψηλάφησης κατά αποφάσεων Ει¬ 
ρηνοδικείου ή Ειρηνοδίκου δρχ. 200. 

β) Διαδικασία στο Πρωτοδικείο 

1. Στο πρωτότυπο κάθε αγωγής, έκθεσης, αίτησης, κλήσης, ανακοί¬ 
νωσης, παρέμβασης, ανακοπής, κάθε φύσης κ.λπ. που απευθύνεται στο 
Μονομελές ή Πολυμελές Πρωτοδικείο οποιασδήποτε διαδικασίας και 
Εισηγητή ως και του Εισηγητή Πτωχεύσεων για την παράσταση προς 
συζήτηση υπόθεσης ή προς αναβολή αυτής οποιασδήποτε διαδικασίας, 
ή κατά τη δόση όρκου, την διενέργεια αυτοψίας ή πραγματογνωμοσύ¬ 
νης ενώπιον των παραπάνω Δικαστηρίων και σε κάθε άλλη παράσταση 
ή αίτηση ή προσφυγή που δεν κατονομάζεται ειδικά και η οποία απευθύ¬ 
νεται στο Μονομελές ή Πολυμελές Πρωτοδικείο ή στον Εισηγητή ή στον 
Δικαστή κατά τη διαιτητική διαδικασία ή τον Γ ραμματέα αυτών ως και 
σε κάθε δικόγραφο που γράφεται στο πινάκιο ή επανεγγράφεται σε αυτό, 
δρχ. 150. 

2. Στο πρωτότυπο έφεσης κατά των αποφάσεων του Μονομελούς ή 
Πολυμελούς Πρωτοδικείου, δρχ. 200. 

3. Στο πρωτότυπο αίτησης, αναίρεσης ή αναψηλάφησης κατά απο¬ 
φάσεων του Μονομελούς ή Πολυμελούς Πρωτοδικείο, δρχ. 200. 

4. Στο πρωτότυπο αίτησης στον Εισηγητή για τη διεξαγωγή απόδει¬ 
ξης και σε κάθε παράσταση ενώπιον του Εισηγητή προς διεξαγωγή 
μαρτυρικών αποδείξεων ή διενέργεια αυτοψίας ή πραγματογνωμοσύνης 
και σε αναβολή ακόμα αυτών, δρχ. 100. 

5. Σε κάθε απόγραφο εκτελεστής απόφασης του Μονομελούς ή Πο¬ 
λυμελούς Πρωτοδικείου οποιασδήποτε διαδικασίας, δρχ. 150. 

γ) Διαδικασία στο Εφετείο 

1. Στην κατάθεση ή εγγραφή οποιοσδήποτε δικογράφου στο πινάκιο 
του Εφετείου ή επανεγγραφή του δρχ. 200. 

2. Σε αίτηση που απευθύνεται στους Γραμματείς του Πολιτικού Εφε¬ 
τείου και υπογράφεται από Δικηγόρο, δρχ. 150. 

3. Σε κάθε παράσταση στο Εφετείο ή στον Πρόεδρο αυτού, δρχ. 200. 

4. Σε κάθε απόγραφο εκτελεστής απόφασης Εφετείου, δρχ. 200. 

5. Στο πρωτότυπο κάθε αναψηλάφησης ή αναίρεσης των αποφάσεων 
του Εφετείου, δρχ. 200. 

γ) Ποινικές Διαδικασίες 

1. Στο πρωτότυπο μήνυσης, έγκλησης ή κάθε άλλης αίτησης που 
απευθύνεται σε Δικαστική Ποινική Αρχή, δρχ. 50. 

2. Σε παραστάσεις στο στάδιο της προανάκρισης ή στην υποβολή 
υπομνήματος δρχ. 100. 

3. Σε παραστάσεις στον Ανακριτή, σε υποβολή υπομνήματος ή αίτη¬ 
σης οποιοσδήποτε διαδίκου, σε παράσταση στο Συμβούλιο Πλημμελειο- 
δικών, σε υποβολή υπομνήματος που απευθύνεται στο Συμβούλιο 
Πλημμελειοδικών, δρχ. 100. 

4. Στην παράσταση στο Συμβούλιο Εφετών, στην υποβολή αίτησης ή 
υπομνήματος ενώπιον αυτού, δρχ. 200. 

5. Στην παράσταση στο πταισματοδικείο, δρχ. 100. 

6. Στην παράσταση στο Μονομελές ή Τριμελές Πλημμελειοδικείο, 
δρχ. 100. 

7. Στην παράσταση στο Τριμελές Εφετείο, δρχ. 150. 

8. Στην παράσταση στο Πενταμελές Εφετείο, ή στο Κακουργοδικείο 
δρχ. 200. 

9. Σε κάθε αίτηση στο Γραμματέα του Πταισματοδικείου, δρχ. 50 
στο Γραμματέα της Εισαγγελίας Πρωτοδικών δρχ. 100 και στο Γραμ¬ 
ματέα της Εισαγγελίας Εφετών, δρχ. 150. 

10. Για την έκδοση εκτελεστού απόγραφου ποινικής απόφασης Πται¬ 
σματοδικείου δρχ. 50, Μονομελούς ή Τριμελούς Πλημ/κείου δρχ. 100, 
Τριμελούς Ποινικού Εφετείου δρχ. 150, Πενταμελούς Ποινικού Εφε¬ 
τείου ή Κακουργοδικείου δρχ. 200. 

Δ. ΕΞΩΔΙΚΕΣ ΠΡΑΞΕΙΣ 

1. Σε κάθε μετάφραση εγγράφου δρχ. 100. 

2. Σε κάθε αντίγραφο που εκδίδεται από Δικηγόρο σύμφωνα με το 
άρθρο 52 του Κώδικα Δικηγόρων δρχ. 50. 

3. Σε κάθε εξώδικη δήλωση ή γνωστοποίηση ή πρόσκληση, σε κάθε 
επιταγή προς εκτέλεση εκτελεστού τίτλου, σε κάθε εντολή προς εκτέλεση 
τίτλων, σε κάθε εντολή προς Συμβολαιογράφο προς ενέργεια πλειστη- 
ριασμού, στις αναγγελίες πιστωτών που επιδίδονται στον υποθηκοφύ¬ 
λακα ή στον υπάλληλο επί του Πλειστηριασμού, σε κάθε περίπτωση 
ενώπιον Συμβολαιογράφου υπογράφεται κάθε κατασχετήριο σε χέρια 
τρίτου οποιασδήποτε αρμοδιότητας σε κάθε περίληψη εγγραφής υποθή¬ 
κης ή προσημείωσης, σε κάθε αίτηση προς τον υποθηκοφύλακα ως και 
στην κοινοποίηση κάθε εγγράφου που δεν αναφέρεται ειδικά παραπάνω 
δρχ. 50. 

4. Στην παράσταση σε συμβολαιογράφο κατά τη σύνταξη οποιουδή- 
ποτε συμβολαίου δρχ. 200. 

Άρθρο 5 

1. Μέσα στο πρώτο δεκαπενθήμερο του Ιανουάριου κάθε έτους, ο 
Πρόεδρος του Δ.Σ. του Ταμείου είναι υποχρεωμένος να προκαλέσει από¬ 
φαση του Δ.Σ. με την οποία θα καθορίζεται το ελάχιστο ποσό ενσήμου 
που θα είναι υποχρεωμένο κάθε μέλος να καταναλώνει κάθε μήνα και 
για το έτος, που μόλις έχει αρχίσει. Το Δ.Σ. στην έκδοση της απόφασής 
του θα λάβει υπόψη την κατανάλωση ενσήμου που σημειώθηκε το αμέ¬ 
σως προηγούμενο έτος σε σχέση με τον αριθμό των μελών του Ταμείου 
και την αξία των ενσήμων. 

2. Τα μέλη του Ταμείου εφοδιάζονται κάθε έτος απ’ αυτό με προσω¬ 
πικά, ασφαλιστικά βιβλιάρια. Σε ειδικές σελίδες των βιβλιαρίων αυτών 
ο κάτοχος θα επικολλά τμήμα των ενσήμων του Ταμείου, αφού το κύριο 
σώμα αυτού θα επικολληθεί στο έγγραφο ή στο δικόγραφο ή στο ειδικό 
βιβλίο του Δικαστηρίου ή της Επιτροπής. Ο ασφαλισμένος είναι υποχρε¬ 
ωμένος να καταναλώνει κάθε μήνα το ελάχιστο ποσό ενσήμων όπως 
αυτό προσδιορίζεται σύμφωνα με τα οριζόμενα στην πρώτη παράγραφο. 

3. Τα ασφαλιστικά βιβλιάρια θα παραδίδονται το πρώτο δεκαήμερο 
του Φεβρουάριου κάθε έτους συμπληρωμένα στον Ταμία ο οποίος, θα τά 
αντικαθιστά με άλλα. Τα παλιά βιβλιάρια θα ελέγχονται από τον Ταμία 
και τον Πρόεδρο και εφόσον είναι εντάξει θα υποβάλλονται στο Δ.Σ., το 
οποίο με απόφασή του θα αναγνωρίζει το ελεγχόμενο έτος ως έτος 
πραγματικής υπηρεσίας του ασφαλισμένου. Εάν κάποια βιβλιάρια κατά 
τον έλεγχο που θα γίνει δεν βρεθούν εντάξει, τότε οι κάτοχοι θα καλού¬ 
νται με προσωπική πρόσκληση, που θα τους επιδίδεται με απόδειξη, να 
συμπληρώσουν τις ελλείψεις μέσα σε προθεσμία δέκα πέντε (15) ημε¬ 
ρών. Εάν η προθεσμία αυτή παρέλθει άπρακτη, τα ελλειπή ασφαλιστικά 
βιβλιάρια υποβάλλονται στο Δ.Σ. το οποίο μπορεί να αναγνωρίσει μόνον 
μέρος του έτους ως έτος πραγματικής υπηρεσίας και ειδικότερα εκείνη 
την υπηρεσία που προσδιορίζεται από τους μήνες για τους οποίους επι- 
κολλήθηκαν τα ένσημα. 

4. Εάν ο ασφαλισμένος δεν τηρήσει το βιβλιάριο που προβλέπεται 
από το παρόν ή δεν υποβάλλει αυτό για έλεγχο, κατά τα παραπάνω, 
τότε χάνει τα δικαιώματά του και διαγράφεται από το Ταμείο με από¬ 
φαση του Δ.Σ. αυτού, την οποία προκαλεί ο Πρόεδρος το αργότερο μέχρι 
το τέλος Απριλίου κάθε έτους. 

Ο ασφαλισμένος μπορεί να προσφύγει μέσα σε δέκα (10) ημέρες τότε 
που θα του κοινοποιηθεί η απόφαση, στο Δ.Σ. και στο Ε.Σ. τα οποία συ¬ 
νέρχονται από κοινού και αποφασίζουν τελεσίδικα για την προσφυγή 
αυτή. 

Άρθρο 6 

Το ένσημο του Ταμείου που επικολλάται στα κατά τα παραπάνω έγ¬ 
γραφα, μετά την επικόλλησή του διαγράφεται υποχρεωτικά αφραγιζό- 
μενο από τη σφραγίδα της υπηρεσίας του υπαλλήλου ή του δικηγόρου 
που παραλαμβάνει ή εκδίδει το έγγραφο. Η μη τήρηση του όρου αυτού 
συνεπάγεται την πειθαρχική δίωξη του παραβαίνοντα αυτόν σύμφωνα 
με τις σχετικές με αυτό διατάξεις του νόμου περί χαρτοσήμου. Ο έλεγ¬ 
χος γίνεται από κάθε προϊστάμενη αρχή και από όλους όσους διενεργούν 
κατά την κειμένη νομοθεσία τις επιθεωρήσεις των δικαστικών και άλ¬ 
λων δημοσίων γραφείων ή από τα, για το σκοπό αυτό, εντεταλμένα από 
το Δ.Σ. μέλη του Ταμείου στα οποία οι αρμόδιοι υπάλληλοι έχουν την 
υποχρέωση να παρέχουν ακώλυτα κάθε χρήσιμο στοιχείο για τον 
έλεγχο αυτό. 

Άρθρο 7 

1. Η άρνηση των μελών να πληρώσουν τις υποχρεωτικές εισφορές 
που προσδιορίζονται από το άρθρο 4 του καταστατικού αυτού θεωρείται 
πειθαρχικό παράπτωμα και συνεπάγεται την πειθαρχική δίωξη του αρ- 


νουμένου μέλους. Την πειθαρχική δίωξη ασκεί το Πειθαρχικό Συμβού¬ 
λιο του Δικηγορικού Συλλόγου Κέρκυρας με την επιβολή στο αρνούμενο 
μέλος της προβλεπόμενης ποινής του ανώτατου ορίου του προστίμου 
υπέρ του Ταμείου που προβλέπεται για κάθε παράβαση, ανεξάρτητα 
από την καταβολή του καθυστερουμένου ποσού, το οποίο πάντως είναι 
υποχρεωμένος να καταβάλλει στο Ταμείο μάξι με το σχετικό πρόστιμο. 
Σε περίπτωση εμμονής στην άρνηση της καταβολής των οφειλομένων ή 
υποτροπής του τιμωρηθέντος, το Δ.Σ. μπορεί ν’ αποφασίσει, μετά από 
απολογία του εγκαλουμένου, τη διαγραφή του από το Ταμείο ή και την 
απώλεια όλων των ωφελημάτων που παρέχονται από το Ταμείο. 

Κατά της απόφασης που διατάσσει την οριστική διαγραφή επιτρέπε¬ 
ται προσφυγή στη Γενική Συνέλευση των μελών του Ταμείου μέσα σε 
ένα μήνα από την κοινοποίησή της στον διαγραφέντα. Η παρούσα διά¬ 
ταξη δεν αίρει και το κατά το άρθρο 4 απαράδεκτο του.σχετικού εγγρά¬ 
φου και αν ακόμα είναι έκπτωτος από τα οφελήματα του Ταμείου ο υπο- 
γράφων ή παριστάμενος Δικηγόρος. 

2. Η επανεγγραφή του διαγραφέντος μέλους επιτρέπεται μετά από 
απόφαση του Δ.Σ. και αφού καταβάλλει για κάθε μήνα που διήρκεσε η 
διαγραφή του,.ποσό ίσο με το ένα δωδέκατο του πηλίκου του συνόλου 
των εσόδων του Ταμείου από τα ένσημα κατά το προηγούμενο έτος. 

Άρθρο 8 

Οι πόροι του Ταμείου διατίθενται: 1) για την πληρωμή των εξόδων 
διαχείρισης και των λοιπών δαπανών του Ταμείου; 2) για την εκπλή¬ 
ρωση των σκοπών που αναγράφονται στο άρθρο 2, 3) για το σχηματι¬ 
σμό αποθεματικού και 4) για την επένδυση των χρημάτων προς όφελος 
του Ταμείου. 

Άρθρο 9 

Τα έξοδα διαχείρισης ενεργούνται με εντάλματα που υπογράφει ο 
Πρόεδρος του Δ.Σ. μετά προηγούμενη έγκριση του Δ.Σ. Τα έξοδα δια¬ 
χείρισης δεν μπορούν να υπερβούν ετησίως το ποσοστό 10% επί των 
ακαθαρίστων εσόδων του Ταμείου που πραγματοποιήθηκαν το προη¬ 
γούμενο έτος. Υπέρβαση του ποσοστού αυτού, μπορεί να γίνει με από¬ 
φαση της Γενικής Συνέλευσης. 

Άρθρο 10 

1. Δικαίωμα να λάβουν από το Ταμείο τα βοηθήματα που ορίζονται 
στα παρακάτω άρθρα έχουν οι Δικηγόροι που έχουν γραφεί στο Ταμείο 
Προνοίας και έχουν εκπληρώσει όλες τις υποχρεώσεις τους, σύμφωνα 
με το καταστατικό αυτό. Χρόνος συμμετοχής στο Ταμείο θεωρείται ο 
χρόνος κατά τον οποίο το μέλος γράφτηκε στο Ταμείο και εφεξής. 

2. Η ιδιότητα και ο χρόνος συμμετοχής του Δικηγόρου βεβαιώνεται 
μόνο από τα τηρούμενα από το Ταμείο βιβλία, οι λοιπές δε περιπτώσεις 
δικηγορίας σύμφωνα με τις νόμιμες διατάξεις. 

3. Για τον υπολογισμό δικηγορίας και χρόνου συμμετοχής σύμφωνα 
με το παρόν, το χρονικό διάστημα που υπερβαίνει τους έξι μήνες, λογί¬ 
ζεται πλήρες έτος. 

4. Όπου στο παρόν γίνεται λόγος για Δικηγορία λογίζεται μόνον ο 
χρόνος της πραγματικής και ενεργού άσκησης του επαγγέλματος του 
Δικηγόρου στην Κέρκυρα από την 1η Ιανουάριου 1945 και εφεξής. 

Δικηγόρος μέλος του Ταμείου που δεν ασκεί πραγματικά τή δικηγο¬ 
ρία αλλά και ούτε παραιτείται από τα ωφελήματα του Ταμείου καλείται 
από το Δ.Σ. να καταβάλλει ετήσια ανάλογη εισφορά σε τριμηνιαίες δό¬ 
σεις, εκτός από τις παραπάνω προσδιοσθείσες εισφορές το ποσό της 
οποίας καθορίζεται με απόφαση του Δ.Σ. με βάση το πηλίκο που προκύ¬ 
πτει από τη διαίρεση των ετησίων ακαθάριστων εσόδων του Ταμείου με 
τον αριθμό των μελών που είναι γραμμένα. 

Ο Δικηγόρος που οφείλει την εισφορά αυτή και αρνείται να την κατα¬ 
βάλει, χάνει κάθε δικαίωμα για τα βοηθήματα που του παρέχονται με 
το παρόν. Ταυτόχρονα είναι υποχρεωμένος να καταβάλει την οφειλό- 
μενη στο Ταμείο εισφορά για το χρόνο συμμετοχής του στο Ταμείο μέχρι 
την άρνησή του, χωρίς να απαλλάσσεται από την υποχρέωσή του να κα¬ 
ταβάλει τις άλλες εισφορές. Ο παραβάτης της διάταξης αυτής υπόκειται 
στις ποινές του άρθρου. 

Κατά της παραπάνω απόφασης του Δ.Σ. ο ενδιαφερόμενος μπορεί να 
ασκήσει προσφυγή στη Γενική Συνέλευση των μελών, μέσα σ’ ένα μήνα 
από την ημερομηνία που του κοινοποιήθηκε η απόφαση. 

Η προηγούμενη διάταξη δεν εφαρμόζεται για τα έφεδρα στρατευόμενα 
μέλη του Ταμείου των οποίων ο χρόνος της στρατιωτικής υπηρεσίας λο¬ 
γίζεται ως χρόνος πραγματικής ενεργού στο Πρωτοδικείο Κέρκυρας δι- 

κηγορίας και συμμετοχής στο Ταμείο, χωρίς υποχρέωση να καταβάλει 
οποιαδήποτε από τις παραπάνω εισφορές. 


Άρθρο 11 

1. Το Ταμείο χορηγεί εφάπαξ τακτικό βοήθημα στα μέλη του λόγω 
ανικανότητας προς εργασία, θανάτου και αποχώρησης από το Δικηγο¬ 
ρικό λειτούργημα μετά 20ετή πραγματική και κατά αποκλειστικό λόγο 
άσκηση δικηγορίας, κατά τους όρους του παρόντος καταστατικού. 

2. Το εφάπαξ βοήθημα που χορηγεί το Ταμείο στα μέλη του τα οποία 
διαγράφονται για τους παραπάνω λόγους από το Μητρώο του Δικηγο¬ 
ρικού Συλλόγου Κέρκυρας ορίζεται σε τριάντα (30) χιλιάδες δραχμές 
για κάθε χρόνο συμμετοχής τους στο Ταμείο και πραγματικής κατά 
αποκλειστικό λόγο άσκησης της δικηγορίας, τα οποία σε καμιά περί¬ 
πτωση δεν-μπορεί να είναι περισσότερα από 35. 

Άρθρο 12 

Δικαίωμα για τακτικό βοήθημα λόγω ανικανότητας προς εργασία 
έχει ο μέτοχος ανεξάρτητα από χρόνο υπηρεσίας εάν αποδεδειγμένα δεν 
μπορεί να ασκεί τη δικηγορία λόγω σωματικής ή πνευματκής αναπη¬ 
ρίας. Το βοήθημα αυτό καταβάλλεται εφάπαξ και επί μεν ολικής ανικα¬ 
νότητας είναι ίσο με το πλήρες δηλ. με αυτό που λαμβάνει μέτοχος εξερ- 
χόμενος της υπηρεσίας μετά από 35ετία, επί δε μερικής ανικανότητας 
είναι ίσο με το ποσοστό του πλήρους βοηθήματος που αναλογεί στο 
βαθμό ή το ποσοστό ανικανότητας. 

Το βοήθημα μπορεί να καταβληθεί και τμηματικά στην περίπτωση 
που δεν μπορεί να διαπιστωθεί αμέσως το μέγεθος και η διάρκεια της 
ανικανότητας, το άθροισμα όμως των τμηματικών καταβολών δεν μπο¬ 
ρεί να υπερβεί το ποσό του πλήρους βοηθήματος. 

Για την απονομή των παροχών του άρθρου αυτού, ο μέτοχος πρέπει 
να υποβάλλει αίτηση αιτιολογημένη και βεβαιωμένη στο Διοικητικό 
Συμβούλιο το οποίο αποφασίζει μέσα σε 15 ημέρες από την επίδοση της 
αίτησης. Ο μέτοχος μπορεί να ασκήσει έφεση κατά της απόφασης του 
Διοικητικού Συμβουλίου, μέσα σε 30 ημέρες από την κοινοποίησή της. 
Η έφεση εκδικάζεται από το Διοικητικό Συμβούλιο και το Ε.Σ. τα οποία 
συνεδριάζουν από κοινού και εκδίδουν απόφαση μέσα σε 15 ημέρες από 
την επίδοση της έφεσης. 

, Άρθρο 13 

Σε περίπτωση θανάτου μέλους του Ταμείου και ανεξάρτητα εάν τα 
προστατευόμενα από αυτό πρόσωπα δικαιούνται σύνταξη από το Ταμείο 
Νομικών ή άλλο ασφαλιστικό φορέα, παρέχεται βοήθημα ανεξάρτητα 
από το χρόνο προϋπηρεσίας του θανόντος στις εξής περιπτώσεις: 

1. Εάν το αποθανόν μέλος άφησε χήρα και ανήλικα τέκνα. Το παρε¬ 
χόμενο σε αυτούς βοήθημα είναι πλήρες, δηλ. παρέχεται ότι και σε εξερ- 
χόμενο από τη δικηγορία μέλος με τριακονταπενταετή υπηρεσία. Το 
βοήθημα κατανέμεται μεταξύ των δικαιούχων κατ’ ισομοιρία. 

2. Εάν άφησε χήρα χωρίς τέκνο, παρέχεται βοήθημα ίσο προς το 
70% του πλήρους. 

3. Εάν ο θανών δεν είχε σύζυγο και τέκνα το παραπάνω βοήθημα ίσο 
προς το 70% του πλήρους διανέμεται κατ’ ισομοιρία μεταξύ των επιζώ- 
ντων γονέων και. αδελφών εφόσον συντηρούνταν από τον θανόντα μέ- 
τοχο. 

4. Σε περίπτωση που δεν υπάρχουν γονείς το ποσό αυτό περιέρχεται 
στα προστατευόμενα αδέλφια του θανόντος. 

5. Σε περίπτωση που δεν υπάχουν προστατευόμενα'αδέλφια περιέρ¬ 
χεται στους γονείς. 

Η έννοια γονείς ή αδέλφια περιλαμβάνει και έναν από αυτούς. 

Άρθρο 14 

Στις περιπτώσεις των άρθρων 12 και 13 εφόσον ο μέτοχος που κατέ- 


ανίκανος προς εργασία ή που απεβίωσε είχε οφειλές προς το Ταμείο 
αφαιρείται το αντίστοιχο ποσό από το παρεχόμενο βοήθημα. 

Άρθρο 15 

Μέτοχος που αποχωρεί οικειοθελώς και παύει να ασκεί τη δικηγορία 
στην Κέρκυρα χωρίς να συμπληρώσει τις προϋποθέσεις για βοήθημα 
από το Ταμείο μπορεί να αναλάβει τις καταβολές που έκανε μέχρι την 
ημέρα αυτή σύμφωνα με τα εδ. α', γ’ και δ' της παραγράφου 1 του άρ¬ 
θρου 4. Η επιστροφή του ποσού αυτού θα γίνεται ατόκως και μέσα σε 
ένα έτος από την αίτηση. Από το ποσό όμως αυτό παρακρατείται ότι 
προκαταβλήθηκε στο μέτοχο ως προσωρινό βοήθημα. 

Άρθρο 16 

Τα τακτικά βοηθήματα σε όλες τις προηγούμενες περιπτώσεις κατα¬ 
βάλλονται μέσα στο πρώτο τρίμηνο κάθε έτους. Ο καθορισμός της πλη¬ 
ρωμής αυτών, ενεργείται από το Διοικητικό Συμβούλιο σύμφωνα με την 
οικονομική και ταμειακή ευχέρεια του Ταμείου. Κατά πρώτο λόγο πλη¬ 
ρώνονται οι αποχωρούντες λόγω ανικανότητας, μετά από αυτούς οι 
συγγενείς των θανόντων και ακολούθως οι μέτοχοι που αποχωρούν 
λόγω συμπλήρωσης 20ετούς δικηγορίας σύμφωνα με τη σειρά αρχαιό¬ 
τητάς τους. 

Εάν τα διαθέσιμα κεφάλαια του Ταμείου δεν επαρκούν για την πλη¬ 
ρωμή όλων των δικαιούχων του προηγουμένου έτους, οι εναπομείνα- 
ντες πληρώνονται κατά το επόμενο έτος και τηρείται η παραπάνω σειρά 
προτίμησης. 

Το Διοικητικό Συμβούλιο του Ταμείου, μπορεί σε όλες τις παραπάνω 
περιπτώσεις να χορηγεί στους δικαιούχους ποσό έναντι του βοηθήματος 
τους από το χρόνο γέννησης της αξίωσής τους και μέχρι να καταβληθεί 
ολόκληρο το βοήθημα. 

Άρθρο 17 

Το προσωρινό βοήθημα το οποίο χορηγείται στις έκτακτες περιπτώ¬ 
σεις που προβλέπει το άρθρο 2 εδάφ. δ' του Καταστατικού, δεν μπορεί 
να υπερβεί κατ’ ανώτατο όριο τις εκατόν είκοσι χιλιάδες (120.000) 
δραχ. για κάθε μέτοχο και δεν συμψηφίζεται με το τακτικό βοήθημα. 
Χορηγείται κατ’ εκτίμηση του Διοικητικού Συμβουλίου τμηματικά ή 
συνολικά, ανάλογα με την παρουσιαζόμενη ανάγκη. Η υπέρβαση του 
ποσού αυτού, επιτρέπεται σε έκτακτες περιπτώσεις με κοινή απόφαση 
του Διοικητικού και του Εποπτικού Συμβουλίου του Ταμείου. Το παρα¬ 
πάνω βοήθημα μπορεί να παρασχεθεί και στους δικηγόρους που απο¬ 
χωρούν λόγω πνευματικής ή σωματικής αναπηρίας, εκτός από το τα- 
,κτικό βοήθημα που κατά τα παραπάνω δικαιούνται. 

Άρθρο 18 

Ο Δικηγόρος που έλαβε τακτικό βοήθημα κατά τις περιπτώσεις των 
άρθρων 12 και 14 διαγράφεται από το Μητρώο του ταμείου και δεν έχει 
πλέον δικαίωμα για άλλο βοήθημα. 

Σε περίπτωση που παρέλθει η ανικανότητα για την οποία δόθηκε το 
βοήθημα και ο δικηγόρος που έλαβε αυτό επαναλάβει την άσκηση της 
δικηγορίας στην περιφέρεια του Πρωτοδικείου Κέρκυρας, είτε με ελεύ¬ 
θερη άσκηση του επαγγέλματος του είτε με,το διορισμό του ως έμμισθου 
νομικού συμβούλου σε οποιοδήποτε φυσικό ή νομικό πρόσωπο τα έναντι 
του Ταμείου δικαιώματα και οι υποχρεώσεις του αναβιώνουν, το δε 
ποσό του βοηθήματος που του χορηγήθηκε, αφαιρείται από το ποσό του 
βοηθήματος που θα καταβληθεί σ’ αυτόν ή στους κληρονόμους του. Ο 
δικηγόρος που θα εξέλθει από το Ταμείο για οποιαδήποτε άλλη αιτία 
και τύχει βοηθήματος εάν επαναλάβει την άσκηση της δικηγορίας στην 
περιφέρεια του Πρωτοδικείου Κέρκυρας, είναι υποχρεωμένος να απο¬ 
δώσει αμέσως στο Ταμείο το βοήθημα που έλαβε, διαφορετικά υπόκει- 
ται στις συνέπειες του άρθρου 7 και ταυτόχρονα στερείται τα ωφελή¬ 
ματα του Ταμείου. Εάν και στις δύο παραπάνω περιπτώσεις που ο δικη¬ 
γόρος θα εξέλθει από το ταμείο και θα πάρει βοήθημα επαναλάβει την 
άσκηση της δικηγορίας σε άλλη περιφέρεια από αυτήν του Πρωτοδι¬ 
κείου Κέρκυρας είναι υποχρεωμένος να αποδώσει στο Ταμείο κάθε βοή¬ 
θημα που έλαβε. 

Κάθε.οφειλή προς το Ταμείο υπόκειται σε νόμιμο τόκο υπερημερίας. 
Άρθρο 19 

Για την αντιμετώπιση των έκτακτων αναγκών του Ταμείου, για την 
καλύτερη εξασφάλιση των μελών και μελλοντική αύξηση των βοηθημά¬ 
των που παρέχονται από το παρόν, σχηματίζεται στο Ταμείο έκτακτο 
αποθεματικό κεφάλαιο που διαστέλλεται σαφώς από τα υπόλοιπα κεφά¬ 
λαια του Ταμείου και αποτελείται από ποσοστό 10% των ετήσιων κα¬ 
θαρών εσόδων του Ταμείου. Το αποθεματικό αυτό κεφάλαιο δεν μπορεί 

να διατεθεί για αύξηση των βοηθημάτων που παρέχονται ή και για άλ¬ 
λες ανάγκες του Ταμείου χωρίς προηγούμενη απόφαση της Γενικής Συ¬ 
νέλευσης. 

Άρθρο 20 

Το Ταμείο διοικείται από το Διοικητικό Συμβούλιο το οποίο εκλέγε¬ 
ται από τη Γενική Συνέλευση των μελών του Ταμείου. 

Το Διοικητικό Συμβούλιο αποτελείται από πέντε μέλη τα οποία εκλέ¬ 
γουν μεταξύ τους τον Πρόεδρο, τον Αντιπρόεδρο, τον Γραμματέα και 
τον Ταμία. 

Η θητεία του Διοικητικού Συμβουλίου είναι τριετής. 

Η εκλογή γίνεται με ενιαίο ψηφοδέλτιο και κάθε μέλος του Ταμείου 
μπορεί να ψηφίσει μέχρι τρεις υποψηφίους. 

'■ Άρθρο 21 

Το Ταμείο εκπροσωπείται στις δικαστικές και στις εξώδικες αυτού 
σχέσεις από τον Πρόεδρο. 

Τα έγγραφα του Ταμείου φέρουν τις υπογραφές του Προέδρου και 
του Γραμματέα. Τον Πρόεδρο κωλυόμενο αναπληρώνει ο Αντιπρόεδρος 
και όταν κωλύεται και αυτός, τον αναπληρώνει ο Γραμματέας. 

Άρθρο 22 

1. Το Διοικητικό Συμβούλιο ασκεί τη διοίκηση και διαχείριση του 
Ταμείου, σύμφωνα με τις διατάξεις του παρόντος καταστατικού και 
φροντίζει για την κανονική είσπραξη των πόρων αυτού και για την επω¬ 
φελή τοποθέτηση των κεφαλαίων αυτού. 

Τα διαθέσιμα κεφάλαια του Ταμείου κατατίθενται υποχρεωτικά σε 
έντοκο λογ/σμό στην Τράπεζα της Ελλάδος, σύμφωνα με τις διατάξεις 
του Α.Ν. 1611/50 όπως τροποποιήθηκε και συμπληρώθηκε με τις δια¬ 
τάξεις του Ν. Δ/τος 2999/54. 

Τα ποσά για την συνήθη ταμειακή διαχείριση κατατίθενται σε ανα¬ 
γνωρισμένη Τράπεζα που καθορίζεται με απόφαση του Διοικητικού 
Συμβουλίου. 

Τα διαθέσιμα κεφάλαια του Ταμείου είναι δυνατόν να τοποθετούνται 
με απόφαση της Γενικής Συνέλευσης των μελών, εγκρινομένης από τον 
Υπουργό Υγείας, Πρόνοιας και Κοινών. Ασφαλίσεων, τηρουμένων και 
των διατάξεων γενικών ή ειδικών νόμων που ισχύουν κάθε φορά σχε¬ 
τικά με την τοποθέτηση των κεφαλαίων των Ν.Π.Δ.Δ., σε χρεώγραφα 
και ακίνητα. 

2. Η διαδικασία επιλογής και αγοράς ακινήτων διενεργείται σύμ¬ 
φωνα με τις διατάξεις του Π. Δ/τος 715/79 και δεν επιτρέπεται σε κα¬ 
μιά περίπτωση η υπογραφή του Συμβουλίου της αγοραπωλησίας πριν 
από την παροχή της έγγραφης έγκρισης του Υπουργού Υγείας, Πρό¬ 
νοιας και Κοιν. Ασφαλίσεων. 

Η επένδυση σε χρεώγραφα γίνεται σύμφωνα με τους όρους και προϋ¬ 
ποθέσεις που ορίζουν οι σχετικές αποφάσεις της Επιτροπής Νομισματι¬ 
κών και Πιστωτικών θεμάτων της Τράπεζας της Ελλάδος, ύστερα από 
έγκριση του εποπτεύοντος Υπουργού.. 

3. Το Διοικητικό Συμβούλιο στην αρχή κάθε έτους καταρτίζει και 
υποβάλλει στη Γ ενική Συνέλευση προς έγκριση τον προϋπολογισμό των 
εσόδων και εξόδων, στο τέλος δε της χρήσης υποβάλλει στη Γ ενική Συ¬ 
νέλευση τον απολογισμό. Και στις δύο περιπτώσεις ο προϋπολογισμός 
και ο απολογισμός εκτυπώνονται και διανέμονται στα μέλη του Τα¬ 
μείου, μία τουλάχιστον ημέρα πριν από τη Γενική Συνέλευση. 

. Ο προϋπολογισμός μετά την έγκριση από τη Γ ενική Συνέλευση υπο¬ 
βάλλεται για έγκριση από τον Υπουργό Υγείας, Πρόνοιας και Κοιν. 
Ασφαλίσεων. 

4. Τα μέλη του Διοικητικού Συμβουλίου είναι προσωπικά, υπεύθυνα, 
αλληλέγγυα και σε ολόκληρο το κάθε ένα για κάθε ζημιά που θα προ- 
κληθεί στο Ταμείο από υπαιτιότητά τους.' 

Άρθρο 23 

1. Το Διοικητικό Συμβούλιο συνέρχεται σε τακτικές συνεδριάσεις δύο 
φορές κάθε μήνα σε ημέρα και ώρα που ορίζεται προηγούμενα από αυτό. 
Τα μέλη καλούνται με πρόσκληση που υπογράφει ο Πρόεδρος και ανα¬ 
γράφει τα θέματα της ημερήσιας διάταξης. Μπορεί όμως να συνέλθει 
και έκτακτα, εάν προσκληθεί από τον Πρόεδρο ή όταν το ζητήσουν του¬ 
λάχιστον δύο 1 μέλη του Διοικητικού Συμβουλίου ή το ζητήσει το Επο¬ 
πτικό Συμβούλιο με έγγραφη αίτηση που θα περιέχει το σκοπό της σύ¬ 
γκλησης. 

2. Το Διοικητικό Συμβούλιο βρίσκεται σε απαρτία εάν βρίσκονται πα¬ 
ρόντα τουλάχιστον τρία (3) μέλη, οι αποφάσεις δε αυτού, έχουν κύρος, 
εάν έχουν την έγκριση της πλειοψηφίας των παρόντων, Σε περίπτωση 


ισοψηφίας,- νικά η ψήφος του Προέδρου. 

3. Οι αποφάσεις του Διοικητικού Συμβουλίου καταχωρούνται στο βι¬ 
βλίο πρακτικών, το οποίο τηρείται και υπογράφεται από τον Πρόεδρο 
και τον Γραμματέα. 

Κατά των αποφάσεων του Διοικητικού Συμβουλίου που αφορούν τη 
διάθεση χρημάτων, με την εξαίρεση εκείνη του άρθρου 12 επιτρέπεται 
προσφυγή από τον ενδιαφερόμενο μέσα σε προθεσμία πέντε ημερών από 
την κοινοποίηση. Η προσφυγή σε περίπτωση που υποβάλλεται από μειο- 
ψηφήσαντα μέλη του Διοικητικού Συμβουλίου ασκείται μέσα στην παρα¬ 
πάνω προθεσμία που αρχίζει από την ημέρα λήψης της απόφασης. Η 
προσφυγή εκδικάζεται σε ολομέλεια του Διοικητικού Συμβουλίου και 
του Ε.Σ. που βρίσκεται σε απαρτία όταν παραβρίσκονται πέντε (5) μέλη. 

Άρθρο 24 

1. Ο ταμίας ενεργεί την είσπραξη κάθε εσόδου του Ταμείου με διπλό¬ 
τυπες αποδείξεις καθώς και τις πληρωμές με ένταλμα που υπογράφεται 
από τον Πρόεδρο και στηρίζεται σε απόφαση του Διοικητικού Συμβου¬ 
λίου. 

2. Κάθε ποσό που υπερβαίνει τις 30.000 δρχ. κατατίθεται απο τον 
Ταμία σε αναγνωρισμένη Τράπεζα, τηρουμένων των διατάξεων του 
Α.Ν. 1611/50 όπως τροποποιήθηκε με το Ν. Δ/γμα 2999/54 και 
ισχύει σήμερα. 

3. Όταν ο Ταμίας κωλύεται τον αναπληρώνει μέλος που ορίζει το 
Διοικητικό Συμβούλιο 

4. Το Διοικητικό Συμβούλιο μπορεί να προσλάβει λογιστή και ανά¬ 
λογο προσωπικό για την τήρηση των βιβλίων και τη διεξαγωγή των ερ¬ 
γασιών του Ταμείου, με την έγκριση του Υπουργείου Προεδρίας της 
Κυβέρνησης. 

Άρθρο 25 

1. Μαζί με το Διοικητικό Συμβούλιο εκλέγεται από τη Γενική Συνέ¬ 

λευση των μελών και Τριμελές Εποπτικό Συμβούλιο από μέλη που 
εκλέγουν μεταξύ τους τον πρόεδρο. Αντιπρόεδρο και Γραμματέα. Οι 
υποψήφιοι κατέρχονται σε κρινό ψηφοδέλτιο και τα μέλη ψηφίζουν μέχρι 
2 υποψήφιους. ’ 

2. Τα μέλη του Εποπτικού Συμβουλίου δεν μπορούνν να είναι συγγε¬ 
νείς εξ αίματος ή εξ αγχιστείας μέχρι τέταρτου βαθμού προς τα μέλη του 
Διοικητικού Συμβουλίου, ούτε συνέταιροι ή συνεργάτες τους. 

3. Το Εποπτικό Συμβούλιο εποπτεύει και ελέγχει εάν οι πράξεις του 
Διοικητικού Συμβουλίου είναι σύμφωνες με τις διατάξεις του Καταστα¬ 
τικού και τις αποφάσεις της Γ ενικής Συνέλευσης, έχει δικαίωμα να εξε¬ 
τάζει και να ελέγχει οποτεδήποτε τα έγγραφα και τα βιβλία. Εάν διαπι¬ 
στώσει ότι παραβιάσθηκαν οι διατάξεις του Καταστατικού ή οι αποφά¬ 
σεις της Γ ενικής Συνέλευσης μπορεί να συγκαλέσει σε συνεδρίαση το 
Διοικητικό Συμβούλιο ή να ζητήσει τη σύγκληση της Γενικής Συνέλευ¬ 
σης και να λάβει γενικά κάθε μέτρο το οποίο κρίνει αναγκαίο προς περι¬ 
φρούρηση των συμφερόντων του Ταμείου. Τέλος οφείλει να ελέγχει τον 
ετήσιο απολογισμό και να υποβάλλει σχετική έκθεση στη Γ ενική Συνέ¬ 
λευση. 

4. Το Εποπτικό Συμβούλιο βρίσκεται σε.απαρτία εάν είναι παρόντα 
άπαντα τα μέλη. Οι αποφάσεις αυτού, έχουν κύρος εάν έχουν την 
έγκριση δύο (2) μελών. 

Άρθρο 26 

Η Γενική Συνέλευση του Ταμείου αποτελείται από όλα τα μέλη αυτού 
συνέρχεται σε τακτικές συνεδριάσεις όπως ορίζεται ειδικότερα στο Κα¬ 
ταστατικό αυτό, εκτάκτως δε όταν κρίνει τούτο αναγκαίο το Διοικητικό 
Συμβούλιο ή το Ε.Σ. ή τουλάχιστον δεκαπέντε (15) μέλη με έγγραφη 
αίτησή τους που αναγράφει το λόγο της πρόσκλησης και απευθύνεται 
στο Διοικητικό Συμβούλιο το οποίο είναι υποχρεωμένο να καλέσεί αμέ¬ 
σως τη Γενική Συνέλευση. 

Άρθρο 27 

Η Γενική Συνέλευση συγκαλείται απο τον Πρόεδρο του Διοικητικού 
Συμβουλίου με ατομική πρόσκληση σε κάθε μέλος που αναγράφει τα θέ¬ 
ματα της ημερήσιας διάταξης. Κατά τα λοιπά εφαρμόζονται οι διατά¬ 
ξεις των άρθρων 209-214 του Κώδικα Δικηγόρων. 

. Άρθρο 28 . . , - 

Η ισχύς του παρόντος αρχίζει από την ημερομηνία δημοσίευσής του 
στην Εφημερίδα της Κυβερνήσεως, εκτός από τις διατάξεις των άρθρων 
11 και .17, των οποίων η ισχύς αρχίζει από 1.5.1987. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Μαΐου 1989 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ 8> ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 298 (2) 

Τροποποίηση του άρθρου 6 του Π.Δ/τος 693/79, όπως τροποποιή¬ 
θηκε και ισχύει με το Π.Δ/γμα 45/85 «περί λειτουργίας του Τα¬ 
μείου Επικουρικής Ασφάλισης Εκπαιδευτικών Ιδιωτικής Γενικής 
Εκπαίδευσης». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 52 του Ν. 682/1977 (ΦΕΚ 
244/Α/1.9.1977). 

2. Τις διατάξεις των άρθρων 23 παρ. 1 στοιχ, στ', 24 παρ. 1 και 
παρ. 2 στοιχ. γ’, 26 παρ. 1 και 27 παρ. 1 στοιχ. δ', του Ν. 1558/1985 
(ΦΕΚ 137/Α/1985). 

3. Τις διατάξεις του άρθρ. 14 του Π. Δ/τος 105/1988 (ΦΕΚ 46/ 
Α/15.3.1988). 

4. Την 904/30.11.88 Κοινή Απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863/ 
Β/1988). 

5. Τη γνώμη του Δ.Σ. του Ταμείου Επικουρικής Ασφάλισης Εκπαι¬ 
δευτικών Ιδιωτικής Γενικής Εκπαίδευσης που έχει ληφθεί κατά τις, 
20η/7.7,87 και 7/1.3.88 συνεδριάσεις του. 

6. Την γνώμη του Συμβουλίου Κοινωνικής Ασφάλειας, που έχει λη¬ 
φθεί κατά τις 74η/23.12.87 και 35η/25.1.89 συνεδριάσεις του των 
ΚΔ και ΚΕ Περιόδων αντίστοιχα. 

7. Την 260/1989 γνωμοδότηση του Συμβουλίου της Επικράτειας 
μετά από πρόταση ί ου Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Το άρθρο 6 του Π. Δ/τος 693/79 (ΦΕΚ 204/Α/3.9.79), όπως τρο¬ 
ποποιήθηκε με το Π. Δ 45/85 (ΦΕΚ 16/Α/85) αντικαθίσταται ως 
εξής: 

Άρθρο ,6 

Αναγνώριση προϋπηρεσίας 

1 .α. Από το Ταμείο αναγνωρίζεται ως συντάξιμη η διανυθείσα εκπαι¬ 
δευτική προϋπησεσία των ασφαλισμένων, που πραγματοποιήθηκε πριν 
την λειτουργία του Ταμείου σε σχολεία Δημόσιας ή Ιδιωτικής Γενικής 
Εκπαίδευσης, εφόσον η προϋπηρεσία αυτή έχει διανυθεί στην ασφάλιση 
Φορέα Κύριας Ασφάλισης και αποδεικνύεται μόνο με πιστοποιητικά των 
υπηρεσιών ή σχολείων Γενικής Εκπαίδευσης, στα οποία πραγματοποιή¬ 
θηκε η απασχόληση που στηρίζονται στα επίσημα βιβλία και στοιχεία 
που τηρούνται από αυτά, σύμφωνα με το νόμο. 

Ο παραπάνω χρόνος προϋπηρεσίας δεν αναγνωρίζεται ως συντάξι¬ 
μος στο Ταμείο, στην περίπτωση που έχει ληφθεί υπόψη για την απο¬ 
νομή σύνταξης από άλλο φορέα επικουρικής ασφάλισης. 

β. Η αναγνώριση γίνεται με απόφαση του Δ.Σ. του Ταμείου, μετά 
από αίτηση του ασφαλισμένου και σε περίπτωση θανάτου του μετά από 
αίτηση των μελών της οικογένειας του. 

γ. Η προϋπηρεσία που αναγνωρίζεται δεν υπερβαίνει σε καμμιά περί¬ 
πτωση την ΙΟετίοι. 

2.α. Η εξαγορά του αναγνωριζόμενου χρόνου ενεργείται για κάθε 
μήνα με παρακράτηση, από τις τακτικές αποδοχές του ασφαλισμένου, 
πρόσθετης ειδικής εισφοράς που υπολογίζεται σε ποσοστά 4% επί των 
εκάστοτε μηνιαίων αποδοχών του ασφαλισμένου, που υπάκεινται σε 
κρατήσεις υπέρ του ΙΚΑ. 

β. Η πρόσθετη εισφορά καταβάλλεται σε μηνιαίες δόσεις, ο αριθμός 
των οποίων είναι ίσος με τον αριθμό των μηνών του αναγνωριζόμενου 
χρόνου. 

γ. Η παρακράτηση της πρόσθετης ειδικής εισφοράς ενεργείται υπο¬ 
χρεωτικά από τις αποδοχές του ασφαλισμένου, τις οποίες λαμβάνει από 


το σχολείο Ιδιωτικής Γ ενικής Εκπαίδευσης στο οποίο υπηρετεί και απο¬ 
δίδεται στο Ταμείο μαζί με τις τακτικές εισφορές, αρχίζει δε από τον 
επόμενο μήνα της κοινοποίησης της απόφασης για αναγνώριση. 

3. Σε περίπτωση υποβολής της αίτησης για συνταξιοδότηση πριν από 
την ολοσχερή εξαγορά του αναγνωρισθέντος χρόνου, ο χρόνος που δεν 
εξαγοράζεται λαμβάνεται υπόψη ως συντάξιμος με την καταβολή ποσού 
ίσου με το γινόμενο που προκύπτει από τον πολλαπλασιασμό του ποσού 
της πρόσθετης ειδικής εισφοράς του τελευταίου μήνα αφάλισης επί του 
αριθμού των υπολοίπων προς αναγνώριση μηνών. 

4. α. Σε κάθε περίπωση συνταξιοδότησης καταβάλλεται εφάπαξ το 
1/3 της οφειλής από την εξαγορά, το δε υπόλοιπο παρακρατείται από 
τη σύνταξη σε μηνιαίες δόσεις μέχρι την πλήρη εξόφληση της οφειλής. 

β. Κάθε δόση ορίζεται ίση με την διαφορά μεταξύ της σύνταξης που 
προκύπτει, με βάση το συνολικό συντάξιμο χρόνο και εκείνης με βάση το 
χρόνο για τον οποίο έχουν καταβληθεί οι ασφαλιστικές εισφορές. 

γ. Το ποσό της δόσης σε καμμιά περίπτωση δεν μπορεί να είναι μεγα¬ 
λύτερο από το 1/3 της οφειλής, ούτε κατώτερο του 1/6 της σύνταξης 
που προκύπτει με βάση το συνολικό συντάξιμο χρόνο. 

δ. Σε περίπτωση εξόφλησης οποτεδήποτε ολοκλήρου του ποσού της 
εξαγοράς ή του υπολοίπου αυτού εφάπαξ, παρέχεται έκπτωση 10%. 

5. α. Κατ’ εξαίρεση οι συνταξιούχοι του Ταμείου που έτυχαν σύντα¬ 
ξης μέχρι 31.12.1981 δύνανται, κατόπιν αιτήσεων τους, που υποβάλ¬ 
λεται μέσα σε ανατρεπτική προθεσμία ενός (1) έτους από την έναρξη 
ισχύος του παρόντος, να αναγνωρίσουν προϋπηρεσία τους σε σχολεία 
Δημόσιας ή ιδιωτικής Γενικής Εκπαίδευσης, που πραγματοποιήθηκε 
πριν τη λειτουργία του Ταμείου, εφόσον για το χρόνο αυτό της προϋπη¬ 
ρεσίας τους έχουν υπαχθεί στην ασφάλιση φορέα κύριας ασφάλισης. 

β. Η αναγνώριση γίνεται με απόφαση του Δ.Σ. 
γ. Η εξαγορά του αναγνωριζόμενου χρόνου γίνεται με καταβολή 
ασφαλίστρου 4% στο σύνολο των μηνιαίων πλήρων αποδοχών του τε¬ 
λευταίου μήνα ασφάλισης στο Ταμείο. 

δ. Η εξόφληση της οφειλής γίνεται σύμφωνα με την παρ. 4 του παρό¬ 
ντος. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 25 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ ΡΙΖΟΓΙΑΝΝΗΣ 
-*- ’ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 299 (3) 

Συμπλήρωση του αρ. 38 του Β.Δ. 207/65 «περί συστάσεως Ταμείου 
Ασφαλίσεως προσωπικού ΕΤΒΑ» (ΦΕΚ 52 τ.Α'), όπως το άρθρο 
αυτό προστέθηκε με το άρθρο 4 του Π.Δ. 792/76 (ΦΕΚ 284 τ.Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 του Ν.Δ. 4366/1964 «περί ιδρύ- 
σεως Ελληνικής Τραπέζης Βιομηχανικής Αναπτύξεως» (ΦΕΚ 158). 

2. Τις διατάξεις του άρθρου 6 του Δευτέρου Κεφαλαίου του Ν.Δ. 
1369/1973 «περί μετατροπής της Ελληνικής Τραπέζης Βιομηχανικής 
Αναπτύξεως εις Ανώνυμον Τραπεζικήν Εταιρεία» (ΦΕΚ 72'). 

3. Τις διατάξεις του εδαφίου α της παρ. 3 του άρθρου 1 του π.δ/τος 
231/1986 «Περιορισμός συναρμοδιοτήτων κατά την έκδοση διοικητι¬ 
κών πράξεων σε αντικείμενα αρμοδιότητος Υπουργείου Υγείας, Πρό¬ 
νοιας και Κοινωνικών Ασφαλίσεων - Γενικής Γραματείας Κοινωνικών 
Ασφαλίσεων» (ΦΕΚ 97). 

4. Τις διατάξεις των άρθρων 23 παρ. 1 στοιχ. στ', 24 παρ. 1 και 
παρ. 2 στοιχ. γ', 26 παρ. 1 και 27 παρ. 1 στοιχ. δ', του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137). 

5. Τις διατάξεις της παρ. 5 του άρθρου 14 του π.δ/τος 105/1988 
«Οργανισμός της Γενικής Γραμματείας Κοινωνικών Ασφαλίσεων» 
(ΦΕΚ 46). 

6. Την 904/30.11.88 κοινή απόφαση του Πρωθυπουργού και του 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863). 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε στην συνεδρίαση 25/26.10.1988 της ΚΕ περιόδου. 

8. Τη γνώμη του Διοικητικού Συμβουλίου της ΕΤΒΑ που διατυπώ¬ 
θηκε στην 75/24.9.1985 συνεδρίασή του. 

9. Τη γνώμη του Διοικητικού Συμβουλίου του Ταμείου Ασφαλίσεως 
Προσωπικού της ΕΤΒΑ που διατυπώθηκε στις 330/27.6.85 και 366/ 
26.1.88 αποφάσεις του. 

10. Τη γνωμοδότηση 282/1989 του Συμβουλίου της Επικράτειας 
με πρόταση του Υφυπουργού Υγείας, Πρόνοιας και Κοινωνικών Ασφα¬ 
λίσεων, αποφασίζουμε: 

Άρθρο μόνο 

Στο τέλος της παραγράφου 1 του άρθρου 38 του Β.Δ. 207/65 «περί 
συστάσεως Ταμείου Ασφαλίσεως Προσωπικού ΕΤΒΑ» (ΦΕΚ 52 τ.Α) 
όπως το άρθρο αυτό προστέθηκε με το άρθρο 4 του Π.Δ. 792/76 (ΦΕΚ 
284 τ.Α) προστίθεται εδάφιο στ' ως ακολούθως: 

στ. Ο χρόνος σπουδών πριν από την πρόσληψη στην υπηρεσία της 
Τράπεζας για την απόκτηση ενός μόνο τίτλου σπουδών ανώτερης ή 
ανώτατης εκπαίδευσης και ενός μόνο τίτλου μεταπτυχιακών σπουδών. 

Ο χρόνος αυτός δεν μπορεί να υπερβαίνει τα κατά το χρόνο της απο¬ 
φοίτησης προβλεπόμενα ακέραια έτη σπουδών της ανώτερης ή ανώτα¬ 
της σχολής, της οποίας προσκομίζει πτυχίο ή σχετική βεβαίωση κτή¬ 
σεως πτυχίου, ο αϊτών την αναγνώριση. Ο χρόνος που αναγνωρίζεται 
για μεταπτυχιακές σπουδές δεν μπορεί να υπερβαίνει τα δύο (2) ακέραια 
έτη, εκτός αν πρόκειται για διδακτορικό δίπλωμα, οπότε αναγνωρίζο¬ 
νται μέχρι τρία ακέραια έτη. 

Ο χρόνος σπουδών που αναγνωρίζεται σύμφωνα με τα παραπάνω δεν 
υπολογίζεται για την θεμελίωση συνταξιοδοτικού δικαιώματος αλλά 
μόνο για προσαύξηση του ποσού της σύνταξης. Η αίτηση για την ανα¬ 
γνώριση του χρόνου σπουδών υποβάλεται οποτεδήποτε πριν από την 
αποχώρηση του ασφαλισμένου από την υπηρεσία μαζί με τα απαιτού- 
μενα δικαιολογητικά. Το ασφάλιστρο (εισφορά εργοδότη και ασφαλισμέ¬ 
νου) για την εξαγορά του χρόνου σπουδών υπολογίζεται κατά την διαδι¬ 
κασία που ορίζεται από την παράγραφο 5 του άρθρου 38. Κατ’ εξαίρεση 
παρέχεται η ευχέρεια στους ασφαλισμένους, εφόσον υποβάλλουν αίτηση 
μαζί με τα απαιτούμενα δικαιολογητικά για την αναγνώριση του χρόνου 
σπουδών εντός ανατρεπτικής προθεσμίας ενός έτους από τη δημοσίευση 
του παρόντος, να καταβάλουν ασφάλιστρο (εισφορά εργοδότη και ασφα¬ 
λισμένου) υπολογιζόμενο πάνω στο μισθό βάσης του πέμπτου μισθολο- 
γίκού κλιμακίου του ενιαίου μισθολογίου των Τραπεζών, προσαυξανό¬ 
μενο με τα πάσης φύσεως ποσοστιαία επιδόματα που λαμβάνει ο ασφα¬ 
λισμένος κατά την ημέρα υποβολής της αίτησης, υπολογιζόμενα στο 
κλιμάκιο αυτό, καθώς και τα δραχμικά επιδόματα που συνυπολογίζο¬ 
νται για τον καθορισμό του ύψους της σύνταξης. 

Η καταβολή του ασφαλίστρου αυτού γίνεται ή εφάπαξ ή σε μηνιαίες 
δόσεις, ο αριθμός των οποίων δεν μπορεί να υπερβαίνει τον αριθμό των 
αναγνωριζόμενων μηνών και σε καμμιά περίπτωση τις τριάντα έξι, τα 
δε οικονομικά αποτελέσματα επέρχονται από την ημερομηνία της πλή¬ 
ρους εξόφλησης του ποσού της εξαγοράς. 

Χρονικό διάστημα το οποίο προσμετρήθηκε ή αναγνωρίσθηκε ως 
χρόνος ασφάλισης και συμπίπτει με χρόνο σπουδών δεν υπολογίζεται σε 
καμμιά περίπτωση περισσότερο από μία φορά αφαιρουμένου από το μέ¬ 
ρος ή το όλο του χρόνου σπουδών που αναγνωρίζεται». 

Στο Υφυπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και την εκτέλεση του παρόντος διατάγμα¬ 
τος. " 

Αθήνα, 25 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 


ΠΡΑ ΞΕΙΣ ΥΠΟΥΡΓΙΚΟΥ ΣΥΜΒΟΥΛ ΙΟΥ 

(4) 

Πράξη 63 της 26 Μαΐου 1989 

Έγκριση σύναψης μακροπρόθεσμου δανείου της ΔΕΗ, σε συνάλ¬ 
λαγμα ύψους μέχρι του ποσού των ΙΙδ $ 150 εκ. με κοινοπραξία αλ¬ 
λοδαπών Τραπεζών, για την κάλυψη μέρους του επενδυτικού της 
προγράμματος έτους 1989. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις της παρ. 3 του άρθρου 3 του Ν. 1468/1950 «περί 
ιδρύσεως Δημόσιας Επιχειρήσεως Ηλεκτρισμού», όπως αυτή αντικατα- 
στάθηκε με το άρθρο 3 του ΑΝ 1672/1951 και κυρώθηκε με το Ν. 
2113/1952. 

β. Την αριθ. 1523/26.4.89 Πράξη του Διοικητή της Τράπεζας της 
Ελλάδος. 

γ. Την αριθ. ν225/22.3.89 απόφαση περί καθορισμού αρμοδιοτή¬ 
των του Αναπληρωτή Υπουργού Βιομηχανίας, Ενέργειας και Τεχνολο¬ 
γίας. 

δ. Την αριθ. Π-4230/Φ44/14/19.5.1989 εισήγηση του Αναπλη¬ 
ρωτή Υπουργού Βιομηχανίας Ενέργειας και Τεχνολογίας, αποφασί¬ 
ζει: 

1. Εγκρίνει τη σύναψη εκ μέρους της ΔΕΗ μακροπρόθεσμου δανείου, 
σε συνάλλαγμα, ύψους μέχρι του ποσού των ϋδ $ 150 εκατομ. με κοι¬ 
νοπραξία αλλοδαπών Τραπεζών με συντονίστρια Τράπεζα την δΙΙΜΙ- 
ΤΟΜΟ ΒΑΝΚ ΕΙΜΙΤΕϋ, για την κάλυψη μέρους των δαπανών του 
επενδυτικού της προγράμματος έτους 1989, με τους βασικούς όρους 
που αναφέρονται στην Πράξη του Διοικητή της Τράπεζας της Ελλάδος 
με αριθ. 1523/26.4.89 και με τους λοιπούς που θα συμφωνήσουν με¬ 
ταξύ τους τα μέρη. 

2. Εξουσιοδοτεί τον Υπουργό Οικονομικών να διαβεβαιώσει τις δα- 
νείστριες Τράπεζας εκ μέρους του Ελληνικού Δημοσίου με επιστολή τους 
προς αυτές, που θα δημοσιευθεί στην Εφημερίδα της Κυβερνήσεως, ότι 
δεν θα ληφθούν κυβερνητικά ή άλλα μέτρα με τα οποία θα χειροτερεύει η 
οικονομική θέση της ΔΕΗ και θα παρακωλύεται η εκπλήρωση των υπο- 
χρεώσεών της που θα απορρέουν από τη σχετική δανειακή σύμβαση. 

Η πράξη αυτή να δημοσιευθεί στην Εφημερίδα τής Κυβερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

ΑΝΑΚΟΙΝΩΣΕΙΣ 

Αριθ. Φ.0546/Μ. 3592 (5) 

Ανακοίνωση για τη θέση σε ισχύ της «Διεθνούς Σύμβασης για το εναρ¬ 
μονισμένο σύστημα περιγραφής και κωδικοποίησης των εμπορευμά¬ 
των» Βρυξέλλες, 14.6.1983. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι .στις 14.7.1988 
έλαβε χώρα στις Βρυξέλλες η κατάθεση στον Γενικό Γραμματέα του 
Συμβουλίου Τελωνειακής Συνεργασίας του εγγράφου επικυρώσεως από 
τη Χώρα μας της Διεθνούς Σύμβασης για το εναρμονισμένο σύστημα 
περιγραφής και κωδικοποίησης των εμπορευμάτων που υπογράφηκε 
στις Βρυξέλλες στις 14.6.1983. 

Η παραπάνω Σύμβαση, η οποία κυρώθηκε με τον υπ’ αριθ. 1768/ 
1988 Νόμο που δημοσιεύτηκε στο υπ’ αριθ. 64 Φύλλο της Εφημερίδας 
της Κυβερνήσεως, Τεύχος Α' της 6ης Απριλίου 1988 θα τεθεί σε ισχύ 
ως προς τη Χώρα μας, σύμφωνα με τη διάταξη του άρθρου 13, παρ. 2 
αυτής, την 1η Ιανουάριου 1990. 

Αθήνα, 24 Μαΐου 1989 

Με εντολή Υπουργού 
Ο Προϊστάμενος 

Της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 
Ειδικός Νομικός Σύμβουλος Α’ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΕΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8 . 00 ' έως 13 . 30 ’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ΊΊυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 


» 

» 

Β 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

I) 

» 

» 

» 

Α.Ε. & Ε.Π.Ε. 

» 

20.000 

ια) 1 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

1 » 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















